Diari Oficial de la Generalitat Valenciana


Sumari del DOGV 5226, del 24-03-2006 (2006/3195)

RESOLUCIÓ de 9 de març de 2006, de la Direcció General d'Investigació, Desenrotllament i Innovació Agropecuària, per la qual es declara l'existència d'un fogar de Rhynchophorus ferrugineus (Olivier, 1790) al terme municipal de Polinyà de Xúquer i se'n delimiten les àrees de protecció i d'especial vigilància.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5226

Data del DOGV
:   24-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3195


Data del document
:   09-03-2006

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Polinyà de Xúquer
    * arboricultura
    * tractament fitosanitari
    * malaltia vegetal

RESOLUCIÓ de 9 de març de 2006, de la Direcció General d'Investigació, Desenrotllament i Innovació Agropecuària, per la qual es declara l'existència d'un fogar de Rhynchophorus ferrugineus (Olivier, 1790) al terme municipal de Polinyà de Xúquer i se'n delimiten les àrees de protecció i d'especial vigilància. [2006/X3195]  
La detecció a la província de València de l'insecte Rhynchophorus ferrugineus (Olivier, 1790), denominat també curculiònid ferruginós, que constituïx una plaga que ataca les palmeres i l'expansió del qual suposaria un perill greu per als palmerars de la Comunitat Valenciana, ha fet necessària l'adopció de mesures fitosanitàries contra este. Amb tal objecte, la Conselleria d'Agricultura, Pesca i Alimentació va publicar l'Orde de 24 de febrer de 2004, per la qual es declarava l'existència oficial de Rhynchophorus ferrugineus a la Comunitat Valenciana, es qualificava d'utilitat pública la lluita contra este i s'establien les actuacions obligatòries per a l'eradicació i el control. Posteriorment, l'Orde de 7 de novembre de 2005 modifica parcialment l'Orde de 24 de febrer.  
Atés que, en l'article 7 i en la primera disposició final de l'Orde de 24 de febrer, s'atribuïen competències a la Direcció General d'Investigació, Desenrotllament i Innovació Agropecuària per dictar les disposicions necessàries per a l'aplicació i el compliment d'allò que s'hi establix, resolc:  
1. Declarar l'existència d'un fogar de Rhynchophorus ferrugineus al terme municipal de Polinyà de Xúquer (València).   
2. Establir una àrea de protecció en un cercle de 5 km. de radi al voltant del punt situat al passeig de Colom, núm. 18, amb coordenades UTM ED 50: X= 727477 Y= 4342317.  
3. Establir una àrea d'especial vigilància a la corona circular compresa entre els radis de 5 i 10 km al voltant del punt mencionat adés.  
4. El moviment i tractament de les palmeres en estes àrees queda sotmés a les disposicions de l'orde esmentada.  
Esta resolució no posa fi a la via administrativa i contra ella es pot interposar un recurs d'alçada, en el termini d'un mes des de la publicació en el Diari Oficial de la Generalitat Valenciana, davant el secretari autonòmic d'Agricultura i Desenrotllament Rural de la Conselleria d'Agricultura, Pesca i Alimentació.  
València, 9 de març de 2006.. El director general d'Investigació, Desenrotllament i Innovació Agropecuària: Eduardo Primo Millo.